નિવૃત્ત થતા જે નાણા આવ્યા તેમાંથી ૬૦ હજાર રૃપિયા ભૈયુજી મહારાજને આપ્યા અને કુલદેવી મહાકાલીનું મંદિર બનાવી આપ્યું. સાથે એક આશ્રમ પણ બનાવ્યો. ત્યાં જ તે સાધના કરવા લાગ્યા. મંદિરના ખોદકામ વખતે ત્યાંથી નાનું ત્રિશૂલ પણ મળી આવ્યું હતંુ માટે ત્યાં નવનાથોનું મંદિર પણ બનાવવામાં આવ્યું. તે સમયે ‘અભિયાન’એ ભૈયુજીને પ્રશ્ન કર્યો હતો કે, સાધના માટે ગુરુની જરૃર હોય છે, તમે કોની પાસેથી દીક્ષા લીધી? ત્યારે તેમનો જવાબ હતો કે હું નવનાથના આદેશ પ્રમાણે કોલ્હાપુરના શ્રીકૃષ્ણ સરસ્વતીના સમાધિસ્થળ પર ગયો હતો. ત્યાં જઈને તેમને જ મારા ગુરુ બનાવી લીધા છે. હવે તેમના આદેશ પ્રમાણે તેમની મૂર્તિને પ્રત્યક્ષ રાખીને દરેકને માર્ગદર્શન પૂરું પાડું છું.